Γιώργος Φοιρός

Ο Γιώργος Φοιρός (Εύοσμος Θεσσαλονίκης, 8 Νοεμβρίου 1953) είναι Έλληνας πρώην διεθνής ποδοσφαιριστής και νυν προπονητής. Αγωνιζόταν στη θέση του κεντρικού αμυντικού και διακρινόταν για τη σταθερότητα και την αποτελεσματικότητα στο παιχνίδι του.

Καριέρα ποδοσφαιριστή

Σε συλλογικό επίπεδο 
Ξεκίνησε την ποδοσφαιρική του καριέρα το 1971 στον Άρη Θεσσαλονίκης, όπου και παρέμεινε για δώδεκα χρόνια, έως το 1983 έχοντας 303 συμμετοχές.

Το 1983 μεταπήδησε στον Ηρακλή Θεσσαλονίκης, όπου και κρέμασε τα ποδοσφαιρικά του παπούτσια, έχοντας συμμετάσχει σε 353 αγώνες συνολικά.

Στην εθνική Ελλάδας 
Την περίοδο 1974-1982 ο Γιώργος Φοιρός υπήρξε διεθνής 52 φορές με την Ελλάδα. Κορυφαία του στιγμή η συμμετοχή του στο Ευρωπαϊκό Πρωτάθλημα του 1980 που διεξήχθη στην Ιταλία.

Καριέρα προπονητή 
Αξιόλογη ήταν η καριέρα που ακολούθησε και από το πόστο του προπονητή. Έχει βρεθεί στους πάγκους αρκετών ελληνικών συλλόγων, με σημαντικότερη την παρουσία του σε αυτόν του Άρη την περίοδο 1992-1996, όταν και οδήγησε τους "κιτρινόμαυρους" στο Κύπελλο UEFA (1994-95).

Στην τεχνική ηγεσία του Άρη επέστρεψε την περίοδο 1997-98 όταν η ομάδα σε μια δύσκολη συγκυρία βρέθηκε στη Β' Εθνική και τον επανέφερε στην πρώτη κατηγορία, αλλά και το 2003, όταν τον οδήγησε στον τελικό του Κυπέλλου Ελλάδας.

Παραπομπές

Πηγές
 Το προφίλ του Γιώργου Φοιρού στο transfermarkt
 Που είναι τώρα ο Γιώργος Φοιρός.balleto.gr
 Βιογραφικό του στο aris.re
ΓΙΩΡΓΟΣ ΦΟΙΡΟΣ, ο «βράχος» των μετόπισθεν http://www.evosmos-city.gr

 

Έλληνες ποδοσφαιριστές
Αμυντικοί ποδοσφαιριστές
Έλληνες προπονητές ποδοσφαίρου
Ποδοσφαιριστές Εθνικής Ελλάδος
Ποδοσφαιριστές Άρη Θεσσαλονίκης
Ποδοσφαιριστές Ηρακλή Θεσσαλονίκης
Ποδοσφαιριστές Ευρωπαϊκού Πρωταθλήματος 1980
Ποδοσφαιριστές Σούπερ Λιγκ Ελλάδας
Προπονητές ποδοσφαίρου Αγροτικού Αστέρα Ευόσμου Π.Μ.Α.Σ.
Προπονητές ποδοσφαίρου Λεβαδειακού
Προπονητές ποδοσφαίρου Πιερικού
Προπονητές ποδοσφαίρου Άρη Θεσσαλονίκης
Προπονητές ποδοσφαίρου ΟΦΗ
Προπονητές ποδοσφαίρου Νίκης Βόλου
Προπονητές ποδοσφαίρου Ολυμπιακού Λευκωσίας
Προπονητές ποδοσφαίρου Α.Ο. Κέρκυρας
Προπονητές ποδοσφαίρου Π.Α.Σ. Γιάννινα
Προπονητές ποδοσφαίρου Α.Ε. Λάρισας
Προπονητές ποδοσφαίρου Αναγέννησης Γιαννιτσών
Προπονητές ποδοσφαίρου Α.Ο. Ξάνθης
Προπονητές ποδοσφαίρου Διαγόρα Ρόδου
Προπονητές ποδοσφαίρου Πανελευσινιακού